น้องก้อย เลิกเล่นเทควันโด หลังซิวทองนนทรีเกมส์
น้องก้อย รุ่งระวี ขุระสะ อดีตจอมเตะทีมชาติไทย คว้าทองพร้อมประกาศเลิกเล่นเทควันโด ทุ่มเวลาศึกษาในปริญญาโท หวังจบไปเป็นคุณครู ในกีฬามหาวิทยาลัยแห่งประเทศไทย ครั้งที่ 42 นนทรีเกมส์ ด้าน เงือกเบญ เบญจพร ศรีพนมธร ฟอร์มยังแรงเก็บเพิ่มอีก 3 ทอง รวมเก็บแล้ว 4 ทอง ส่วนเหรียญทองรวมจุฬาฯนำ,การแข่งขันกีฬามหาวิทยาลัยแห่งประเทศไทย ครั้งที่ 42 นนทรีเกมส์ ที่ ม.เกษตรศาสตร์ วิทยาเขตกำแพงแสน เมื่อวันที่ 16 ม.ค. ชิงชัย 16 ทอง กีฬาที่น่าสนใจอยู่ที่ เทควันโด ชิง 4 ทอง รุ่นไม่เกิน 62 กก.หญิง รอบชิงชนะเลิศ น้องก้อย รุ่งระวี ขุระสะ อดีตจอมเตะทีมชาติไทย วัย 23 ปี จาก ม.ศรีนครินทรวิโรฒ เจ้าของเหรียญทอง มหาวิทยาลัยอาเซียน ครั้งที่ 17 ที่อินโดนีเซีย พบกรพรรณ พุทธิมาโน จาก ม.เกษตรศาสตร์ ครบ 3 ยก เสมอกันที่ 13-13 ทำให้ต้องมาดวลกันในยกซัทเดิ้ลเดท ก่อนเป็นรุ่งระวี ที่ออกอาวุธทำแต้มได้ก่อนเฉือนเอาชนะไป 14-13 คว้าเหรียญทองมาครองได้สำเร็จ,น้องก้อย กล่าวว่า ครั้งนี้ถือว่าตนร่างกายไม่ฟิตเหมือนที่ผ่านมา เพราะต้องเรียนหนักในระดับปริญญาโท ในคณะพลศึกษา ทำให้มีเวลาฝึกซ้อมน้อยลงประกอบกับมีอายุมากขึ้นด้วย โดยต่อจากนี้ก็คงจะเลิกแข่งขันเทควันโด เพราะทางครอบครัวต้องการให้เรียนเต็มที่และหันไปทำงานอื่นๆแทน,ผลรุ่นอื่นๆรอบชิงฯ รุ่นไม่เกิน 63 กก.ชาย สถาพร กล่ำพลบ (ม.เกษมบัณฑิต) ชนะ วุฒิวัฒน์ จันลา (ม.ธุรกิจบัณฑิตย์) 12-0, รุ่นไม่เกิน 68 กก.,ชาย เชษฐรพี ต่างใจ (ม.เกษตรศาสตร์) ชนะ เอกพล ดำดี (ม.เกษมบัณฑิต) 19-3, รุ่นไม่เกิน 67 กก.หญิง พรลักษณ์ ไกรษร (ม.มหิดล) ชนะ อนัญญา บุญชุ่ม (ม.กรุงเทพ) 6-3,ว่ายน้ำ ชิง 7 ทอง ฟรีสไตล์ 1,500 เมตร หญิง เงือกเบญ เบญจพร ศรีพนมธร จากจุฬาลงกรณ์ฯ ราชินีสระจากศึกกีฬามหาวิทยาลัยฯ ครั้งที่ 41 และเจ้าของ 2 เหรียญทอง ซีเกมส์ ครั้งที่ 27 ที่พม่า หลังคว้าไปแล้ว 1 ทองก่อนหน้านี้ เงือกเบญ ยังฟอร์มแรงไม่หยุด ว่ายทิ้งห่างคู่แข่งและแตะขอบสระก่อนใครด้วยเวลา 17.27.16 นาที คว้าเหรียญทองมาครองอีกหนึ่งเหรียญ ขณะที่เดี่ยวผสม 400 เมตร หญิง เงือกเบญ ยังคงคว้าเหรียญได้สำเร็จหลังทำเวลาได้ 5.11.13, ผลัดฟรีสไตล์ 4×100 เมตร หญิง ทีมจุฬาฯ (ณิชาภัทร แก้วพงศ์มงคล, ศรุดา ไทรงาม, พรสุดา ไวนิยมพงศ์, เบญจพร ศรีพนมธร) คว้าทองด้วยเวลา 4.02.01 นาที (ทำลายสถิติเดิมของ ม.กรุงเทพ 4.04.08 นาที) ส่งผลให้ เงือกเบญ ลงแข่งไปแล้ว 4 รายการคว้าได้ทั้ง 4 ทอง,ส่วนผลประเภทอื่น กบ 50 เมตร ชาย ที่ 1 ณัฐพงษ์ เกษอินทร์ (ม.กรุงเทพธนบุรี) 29.89 วินาที, ผีเสื้อ 100 เมตร ชาย ที่ 1 นนท์ปกรณ์ อิทธิอมรพัฒน์ (จุฬาฯ) 57.04 วินาที, ฟรีสไตล์ 200 เมตร ชาย ที่ 1 สาริศ ธิวงศ์ (ม.หอการค้าไทย) 1.55.63 นาที,ฟุตบอล รอบแรก ทีมชาย สายบี ม.กรุงเทพธนบุรี ที่มีนักเตะทีมชาติอย่างทศพล ลาเทศ และนักเตะลีกอาชีพของไทยอย่างอาทิตย์ ดาวสว่าง จากเมืองทอง ยูไนเต็ด ลงสนามชนะ ม.ทักษิณ 4-0, สายเอ มรภ.ศรีสะเกษ แพ้ ม.นอร์ทกรุงเทพ 1-5, สายซี มรภ.เชียงใหม่ แพ้ ม.รัตนบัณฑิต 0-3, สายดี สถาบันการพลศึกษา ชนะ ม.บูรพา 6-4, สายอี ม.วงษ์ชวลิตกุล แพ้ จุฬาลงกรณ์มหาวิทยาลัย 1-3, สายเอฟ ม.การจัดการและเทคโนโลยีอีสเทิร์น แพ้ ม.ศรีนครินทรวิโรฒ 1-3, สายเอฟ ม.ธุรกิจบัณฑิตย์ ชนะ ม.ธนบุรี 7-5, สายเอช ม.เชียงใหม่ แพ้ ม.รังสิต 9-10 ฟุตบอล รอบแรก ทีมหญิง สายเอ มรภ.นครราชสีมา แพ้ ม.บูรพา 4-5, วิทยาลัยบัณฑิตเอเชีย แพ้ สถาบันการพลศึกษา 0-1, สายบี ม.เกษตรฯ แพ้ มรภ.ศรีสะเกษ 3-4, ม.ธุรกิจบัณฑิตย์ แพ้ ม.นอร์ทกรุงเทพ 1-3,สรุปเหรียญรางวัล (ทอง-เงิน-ทองแดง) อันดับ 1 จุฬาฯ 7-10-2, อันดับ 2 ม.เกษตรศาสตร์ 4-3-1, อันดับ 3 ม.กรุงเทพธนบุรี และ ม.หอการค้าไทย 2-0-1, อันดับ 4 สถาบันการพลศึกษา 2-0-0, อันดับ 5 ม.ธุรกิจบัณฑิตย์ 1-3-1
น้องก้อย รุ่งระวี ขุระสะ อดีตจอมเตะทีมชาติไทย คว้าเหรียญทอง พร้อมประกาศเลิกเล่นเทควันโด ทุ่มเวลาศึกษาในปริญญาโท หวังจบไปเป็นคุณครู ในกีฬามหาวิทยาลัยแห่งประเทศไทย ครั้งที่ 42 นนทรีเกมส์
น้องก้อย,รุ่งระวี ขุระสะ,เทควันโด้,กีฬามหาวิทยาลัยแห่งประเทศไทย ครั้งที่ 42,นนทรีเกมส์,ข่าวกีฬา